Trelis/gawiki huggingface dataset:
Kurt Gerstein. Oifigeach de chuid an SS a bhí in Kurt Gerstein (rugadh i Münster é ar an 11 Lúnasa 1905, agus chuir sé lámh ina bhás féin i bPáras ar an 25 Iúil 1945) a bhí ina fhinné súl don Uileloscadh. Bhí sé ina oifigeach sláinteachais ag an SS, agus nuair a thosaigh na Naitsithe ag marú Giúdaigh ar scála tionsclaíoch, bhí Gerstein i láthair nuair a baineadh triail as an aonocsaíd charbóin i sceithgháis an innill dóiteáin inmheánaigh sna campaí báis i mBełżec agus i dTreblinka. I ndiaidh dó an t-uafás seo a fheiceáil, thosaigh sé ag iarraidh eolas a scaipeadh faoina raibh ar siúl sna campaí báis, le súil is go bhfaigheadh na Comhghuaillithe amach faoi.
Tá Gerstein ina chúis conspóide i measc lucht na staire i gcónaí. Cuid acu tá siad barúlach go raibh sé ina Chríostaí ionraic a d'insíothlaigh an SS as a stuaim féin le heolas a bhailiú faoi ainghníomhartha na Naitsithe. An chuid eile cuireann siad béim air gur innealtóir sláinteachais a bhí ann a rinne aireagáin a chuidigh leis na Naitsithe an tUileloscadh a chur i ngníomh. Is dóigh le cuid acu, fiú, nach raibh Gerstein ach ag iarraidh é féin a tharrtháil nuair a bhí an cogadh thart, agus nach ndearna sé a dhath le cabhrú leis na Giúdaigh le linn an chogaidh féin.
Olltáirgeacht intíre. Is tomhas ar ghníomhaíocht eacnamaíochta í olltáirgeacht intíre (OTI). Léiríonn OTI luach na n-éarraí agus na seirbhísí ar fad a tháirgeann eacnamaíocht thar thréimhse sonraithe.
Boilsciú. Is ardú seasmhach sa phraghasleibhéal ginearálta é boilsciú, a bhfuil ísliú seasmhach i gcumhacht ceannaigh airgid mar thoradh air. 
Léirítear é de ghnáth mar céatadán den athrú bliantúil in innéacs praghsanna tomhaltais mar an ICPT.
Innéacs Comhchuibhithe ar Phraghsanna do Thomhaltóirí (boilsciú). Tomhaistear rátaí boilscithe ar an leibhéal náisiúnta san Aontas Eorpach agus ar leibhéal an limistéir euro leis an Innéacs Comhchuibhithe ar Phraghsanna do Thomhaltóirí (ICPT nó HICP, Harmonised Index of Consumer Prices), Tá staidreamh praghsanna ardchaighdeáin agus inchomparáide riachtanach dóibh siúd atá freagrach as beartas poiblí san Aontas, do thaighdeoirí agus do shaoránaigh uile AE. 
Áireamh.
Tá an ICPT ar leibhéal an limistéir euro ríofa agus foilsithe ag Eurostat, oifig staidrimh an Choimisiúin Eorpaigh. Ní chuimsítear athruithe ar bith ar phraghsanna na dtithe arna gceannach ag teaghlaigh nó ar tháirgí eile a cheannaíonn teaghlaigh in ICPT. Lena chois sin, ní chuimsítear sonraí in ICPT maidir le támhshuanaigh; cearrbhachas; árachas saoil ... nó striapachas fiú. 
In Éirinn, tá ualú an ICPT Éireannach bunaithe go mór ar thorthaí an tSuirbhé Buiséid Teaghlaigh, a dhéanann an Brainse gach cúig bliana. 
Úsáid.
Úsáideann an Coimisiún agus an Banc Ceannais Eorpach an t–innéacs chun cobhsaíocht praghsanna a mheasúnú i dtíortha AE agus sa limistéar euro. Is é an ICPT - nó na hathróga - an tomhas ar phraghsanna a úsáideann an Chomhairle Rialaithe den Bhanc Ceannais Eorpach chun measúnú a dhéanamh ar chobhsaíocht praghsanna i limistéar an euro.
Díbhoilsciú. San eacnamaíocht, is próiseas ina dtiteann an praghas leibhéal ginearálta go leanúnach thar thréimhse shuntasach ama é díbhoilsciú.
Tagairtí.
"An Banc Ceannais Eorpach, Córas an Euro, An Córas Eorpach Bainc Cheannais", BCE, Aibreann 2009
Banc Ceannais Eorpach. Is é an an Banc Ceannais Eorpach (BCE) a bhainistíonn an euro agus a cheapann agus a chuireann i bhfeidhm beartas eacnamaíoch agus airgeadaíochta an Aontais Eorpach.
Cuspóir.
Is é an phríomhaidhm atá ag an BCE ná na praghsanna a choimeád cobhsaí. Déanann an BCE monatóireacht ar threochtaí praghsanna agus measúnú ar rioscaí do chobhsaíocht praghsanna sna tíortha atá páirteach i limistéar an euro.
Ar an gcaoi sin, tá an BCE ag tacú le fás eacnamaíoch agus cruthú post.
Stair.
Bunaíodh an BCE ar an 1 Meitheamh 1998. Bhí an banc lonnaithe ó thús in Frankfurt am Main.
Baltimore, Maryland. Is an chathair is mó i stát Maryland i Stáit Aontaithe Mheiriceá é Baltimore nó Baile an Tí Mhóir. Is é an chathair is mó sa SAM gan aon chontae - chun críocha staitistiúil a mheastar an chathair féin mar chontae amháin. 
Measadh 637,418 duine a bheith ina gcónaí sa chathair sa bhliain 2009.v
Stair.
Bunaíodh an chathair sa bhliain 1729 ar an gcuid thaoidmhear den abhainn Patapsco in aice leis an áit a dtéann sí isteach i mBá Chesapeake. 
Ainmníodh an chathair i ndiaidh an Tiarna Baltimore, ball de Theach na dTiarnaí i bParlaimint na hÉireann agus bundílseánach de chuid Choilíneacht Maryland. Fuair an duine seo a theideal as Baile an Tí Mhóir (arb é Baltimore an leagan Béarla de) i bparóiste Bharr na Cúile i gcontaetha Liatroma agus Longfoirt. Níl aon bhaint ag ainm na cathrach le Baltimore, nó Dún na Séad, i gContae Chorcaí.
Ba é an calafort céanna an dara bealach isteach ba mhó d’imircí sna Stáit Aontaithe (i ndiaidh cuan Nua-Eabhrac) sa 18ú agus 19ú haois. 
Calafort.
Tá Baltimore ar cheann de na calafoirt is gnóthaí sna Stáit Aontaithe. Is é Port Baltimore an port is gnóthaí i Stáit Aontaithe Mheiriceá maidir le heaspórtáil gluaisteán agus tá sé thar a bheith tábhachtach le haghaidh lasta freisin. Calafort mór é atá ceangal níos fearr aige le margaí an Midwest ná mar atá ag aon chalafort eile ar chósta thoir na tíre úd.
Lárionad mór déantúsóireachta a bhíodh ann, tráth, ach seirbhísí an earnáil is tábhachtaí i ngeilleagar na cathrach inniu. 
Téann an Patapsco isteach i gCuan Chesapeake ar thairseach an Aigéin Atlantaigh. 2.6 ciliméadar ar fhad atá Droichead Francis Scott Key a théann trasna Abhainn Patapsco in iardheisceart Baltimore. Leagadh síos é in 2024 agus tógfaidh sé tamaillín an droichead a atógáil. Tá imní ann faoin tionchar ar shlabhraí soláthair an domhain.
Maighnéadas. Úsáidtear an téarma maighnéadas chun chur síos ar an tslí a freagraíonn ábhair, ag an leibhéal micreascópach, do réimse maighnéadach. Téann réimse maighnéadach i bhfeidhm ar chuid mhaith ábhair. Uaireanta aomann an réimse maighnéadach agus uaireanta éarann sé ábhair. Ní bhíonn mórán tionchar ag réimse maighnéadach ar substaintí mar copar, alúmanam, gás, agus plaisteach.
Elvis Costello. Is amhránaí agus ceoltóir de phór na hÉireann é Elvis Costello. Rugadh é i Paddington, Londain ar an 25 Lúnasa, 1954.
Todd Carty. Is aisteoir de phór na hÉireann é Todd Carty a rugadh ar an 31 Lúnasa 1963. Tháinig sé sa naoú háit ar an ceathrú sraith "Dancing on Ice" le Susie Lipanova sa bhliain 2009 agus sa sa deichiú háit ar an naoú sraith le Alexandra Schauman sa bhliain 2009.
Stratford-upon-Avon. Is baile é Stratford-upon-Avon (ón gCeiltis [ˈavon]) atá suite i ndeisceart Warwickshire i Sasana. Tá sé súite cois Avon, 22 míle (35 km) soir ó dheas ó Birmingham agus 8 míle (13 km) siar ó dheas ó Warwick. Tá breis is 25,000 duine ina gcónaí ann.
Rugadh William Shakespeare ann agus tagann thart ar 3 milliún turasóir go Stratford gach bliain mar gheall air sin.
Capabára. Is creimire mór é an capabára (Béarla: "capybara"; Spáinnis: "carpincho", "capibára", "chancho de agua"). Mamal atá ann. Ainmhithe leath-uisceacha atá iontu, is brí leis sin ná go gcaitheann siad leath dá gcuid ama in uisce agus an chuid eile ar an talún (i gcoitinne cois na huisce) agus tá cónaí orthu go príomha i Meiriceá Theas agus i Meiriceá Lárnach, agus tá daonra beag ionrach in Florida freisin. Ainmhithe sóisialta agus cairdiúla atá iontu, agus fanann siad i ngrúpaí i rith a saoil.
Big Tom. B'amhránaí agus ceoltóir Éireannach é Tom McBride . Rugadh é i mBaile na Lorgan, Contae Mhuineacháin ar an 18 Meán Fómhair 1936. Fuair sé bás ar 17 Aibreán 2018.
Declan Donnelly. Is aisteoir Sasanach de phór na hÉireann é Declan Donnelly a rugadh ar an 25 Meán Fómhair 1975.
Anna Friel. Is ban-aisteoir de phór na hÉireann í Anna Friel a rugadh ar an 12 Iúil 1976.
Michael Flatley. Is damhsóir Gael-Mheiriceánach é Michael Flatley (nó Mícheál Ó Flaithileadh as Gaeilge). Rugadh é i Chicago, Stáit Aontaithe Mheiriceá ar an 16 Iúil, 1958.
Gene Kelly. Ba aisteoir Gael-Mheiriceánach é Gene Kelly (a rugadh ar an 23 Lúnasa 1912 agus a fuair bás i 2 Feabhra 1996).
Piers Morgan. Is eagarthóir Sasanach de phór na hÉireann é Piers Morgan (rugadh Piers Stefan O'Meara). Rugadh é i nGuildford, Surrey ar an 25 Márta, 1965. Bhí sé ina eagarthóir ar an "News of the World" (1994–1995) agus ar an "Daily Mirror" (1995–2004). Tá sé ina stiúrthóir eagarthóireachta ar nuachtán náisiúnta do pháistí, "First News". Bhí sé ina bhreitheamh ar "Britain's Got Talent" agus "America's Got Talent" agus bhuaigh sé seó dar teideal "The Celebrity Apprentice". Tá ocht leabhar scríofa aige.
Tony Slattery. Is aisteoir Sasanach de phór na hÉireann é Tony Slattery a rugadh ar an 9 Samhain 1959. Tháinig sé chun saoil i Stonebridge, ceantar i Londain, an duine is óige den chúigear clainne a rugadh do Michael agus Margaret Slattery, Éireannaigh a chuir fúthu i Sasana. Bíonn sé le feiceáil ar an teilifís sa Ríocht Aontaithe ar bhonn rialta. Bhí sé páirteach i seó cáiliúil de chuid Channel 4, "Whose Line Is It Anyway?". Mar aisteoir i scannáin, bhí sé páirteach i "The Crying Game", "Peter's Friends" agus"How to Get Ahead in Advertising".
Maureen O'Hara. Ba bhan-aisteoir Éireannach í Maureen O'Hara (a rugadh ar an 17 Lúnasa 1920 agus a d'éag 24 Deireadh Fómhair 2015), réalta 'ar an seandéanamh' as Raghnallach, BÁC ag comhghuaillíocht le Charles Laughton, Alfred Hitchcock, Tyrone Power, Henry Fonda, John Ford agus John Wayne i rith ré órga Hollywood. . Bean a dhein a hiomaire féin a threabhadh, bean nár chaill a féiniúlacht Éireannach agus bean a bhí chomh compordach measúil céanna le Tadhg an mhargaidh is a bhí sí leis an bpiarda mór.
Saol.
Rugadh Maureen Fitzsimons i Raghnallach, BÁC ar 17 Lúnasa 1920. Bhaist Laughton "O’Hara" uirthi nuair a dhein sé conradh scannánaíochta i Sasana a thairiscint di.
An chomhghuaillíocht bhisiúil le John Wayne, agus leis an nGael-Mheiriceánach, John Ford, a sholáthair saothair mhór-ráchairte cosúil le "How Green Was My Valley" (1941) agus, gan amhras, an saothar ab ansa léi féin "The Quiet Man" (1952). Bhí na piardaí ag iarraidh í a shá isteach i scannáin gan dealramh le leas a bhaint as a háilleacht agus a gruaig rua, go mór mór le teacht na scannán daite. Í féin ag rá go seanbhlastúil go rabhthas ag iarraidh a chinntiú nach bhfaigheadh a cumas an ceann is fearr ar a háilleacht.
Chlis dá phósadh uirthi, ach an tríú pósadh deireanach a thug sonas di agus a d’fhág í ina céad uachtarán ar chomhlacht eitleán i Meiriceá.
Ba bhean choráistiúil í nach ngéillfeadh ar a prionsabail. Ní raibh sí sásta luí ar an “casting couch” rud a d’fhág go raibh an chloch sa mhuinchille ag piardaí áirithe di.
Níor lig sí do na meáin satailt uirthi ach an oiread. Nuair a d’fhoilsigh an iris chúlchainte "Confidential" scéal gáirsiúil gan dealramh fúithi chuir sí an dlí orthu agus fuair sí an ceann is fearr orthu.
Go deimhin thug sí dúshlán an chórais dlí agus cirt nuair a bhí sí iarraidh saoránacht Mheiriceánach a bhaint amach. Na húdaráis ag maíomh gur Sasanach an Baile Átha Cliathach ach ise ag seasamh an fhóid. Sa deireadh ghéill breitheamh dá féiniúlacht Éireannach. Bean í a bhí teann as a dúchas. “To be born in Ireland is the greatest gift God can give,” a dúirt sí féin tráth. Labhair sí óna croí riamh faoi Éirinn agus ní raibh aon stad ar dílseacht di – d’Iarsmalann Mhuireitleáin Fhainge agus Ruagairí na Seamróige go háirithe. Níorbh leasc léi an Ghaeilge a bhí aici a úsáid ach an oiread agus “Is cneasta an fear tú” a rá le Perry Como ar a sheó cáiliúil.
Naisc sheachtracha.
Tugann an clár "Maureen O’Hara – Banríon Hollywood" (TG4) léargas ar a saol agus ar a saothar céad bliain i ndiaidh a breithe.
Kathy Burke. Is aisteoir de phór na hÉireann í Kathy Burke a rugadh ar an 13 Meitheamh 1964.
Ryan O'Neal. Aisteoir Gael-Mheiriceánach ab ea Ryan O'Neal (a rugadh ar an 20 Aibreán 1941 agus a d'éag ar an 8 Nollaig 2023). Bhí páirt lárnach aige i "Love Story" (1970), "Barry Lyndon" (1975) de chuid Stanley Kubrick, agus "A Bridge Too Far" (1977) de chuid Richard Attenborough. 
Bhí caidreamh corrach fadtéarmach ag O'Neal leis an aisteoir mór le rá Farrah Fawcett, a mhair ón bhliain 1979 go dtí lá a báis in 2009. Bhí mac amháin, darbh ainm Redmond James Fawcett O'Neal, acu.
John Sullivan (scríbhneoir). Scríbhneoir de phór na hÉireann a rugadh i Balham i Londain ar (23 Nollaig 1946 ba ea John Sullivan. D'éag sé ar 23 Aibreán 2011.
Saothair.
I measc saothair John Sullivan tá:
Caroline Aherne. Ba bhan-aisteoir agus bean ghrinn de phór na hÉireann í Caroline Aherne a rugadh ar an 24 Nollaig 1963. Fuair Aherne bás le hailse ar an 2 Iúil, 2016.
Kevin Rowland. Is amhránaí agus ceoltóir de phór na hÉireann é Kevin Rowland. Rugadh é i Wolverhampton, Birmingham ar an 17 Lúnasa, 1953. Tháinig a thuismitheoirí as Crois Mhaoilíona i gContae Mhaigh Eo. Tá sé ina príomhamhránaí sa bhanna ceoil Dexys Midnight Runners.
Dermot Murnaghan. Is iriseoir de phór na hÉireann é Dermot Murnaghan. Rugadh é i Devon, Sasana ar an 26 Nollaig, 1957.
Siobhan Fahey. Is amhránaí Éireannach í Siobhan Fahey. Rugadh í i nDún Seachlainn, Contae na Mí, ar an 10 Meán Fómhair, 1958.
Hazel O'Connor. Is amhránaí agus ceoltóir de phór na hÉireann í Hazel O'Connor. Rugadh í i Coventry, Sasana ar an 16 Bealtaine, 1955.
Slighe na Gàidhealtacht an Iar. Is éard is Slighe na Gaidhealtachd an Iar ("Béarla: West Highland Way") ann ná cosán fad-achair in Albain, leis an stádas oifigiúil 'Bealach Fadscríbe'. Tá sé 153 ciliméadar (95 míle) ar fhad, agus síneann sé ó Mhuileann Dháibhidh i dtuaisceart Ghlaschú go dtí an Gearasdan i nGarbhchríocha na hAlban. Tá sé á bhainistiú go comhpháirteach ag Comhairle Dhún Breatainn an Iar, Comhairle Shruighlea, Comhairle Earra-Ghàidheal agus Bòd, Comhairle na Gàidhealtachd agus Páirc Náiseanta Loch Laomainn agus nan Trosaichean. Siúlann beagnach 85,000 duine an cosán gach bliain.
Tommy Loughran. Dornálaí Gael-Mheiriceánach, a bhí ina churadh domhanda trom-mheáchain éadrom, ab ea Tommy Patrick Loughran (29 Samhain, 1902 – 7 Iúil, 1982). Tá aithne uirthi mar "Phantom of Philly".
Joe Frazier. Dornálaí Meiriceánach, a bhí ina churadh domhanda trom-mheáchain, ab ea Joseph William "Joe" Frazier. Rugadh é ar 12 Eanáir, 1944 agus d'éag ar 7 Samhain, 2011. "Smokin' Joe" an leasainm a bhí air. 
Tháinig Frazier chun tosaigh mar throdaí den scoth sna 1960í déanacha, agus chloí sé Jerry Quarry, Oscar Bonavena, Buster Mathis, Eddie Machen, Doug Jones, George Chuvalo agus Jimmy Ellis go dtí gur bhuaigh sé an teideal domhanda trom-mheáchain sa bhliain 1970. Bhuaigh sé ar Muhammad Ali ar phointí sa "Troid den Aois" sa bhliain 1971. Chaill Frazier a theideal dhá bhliain ina dhiaidh sin nuair a leagadh amach é ag George Foreman. Tháinig sé ar ais, agus bhuail sé Joe Bugner, ach chaill sé an t-athchluiche in aghaidh Ali.
Hammamet. Is baile é Hammamet (Araibis: "الحمامات, El-Ḥammāmāt") atá suite sa Túinéis. Mar gheall ar na tránna atá ann, bíonn tóir air mar cheann scríbe ag lucht turasóireachta le haghaidh snámha agus spóirt uisce. Tá sé suite in oirdheisceart leithinis Cap Bon sa Rannán Riaracháin “Gobharnóireacht Nabeul”, ar imeall thuaidh Mhurascaill Hammamet.
Rocky Marciano. Dornálaí Iodálach-Mheiriceánach, a bhí ina churadh domhanda trom-mheáchain as 9/23/1952-11/30/1956, ab ea Rocky Marciano (rugadh "Rocco Francis Marchegiano") (1 Meán Fómhair, 1923 – 31 Lúnasa 1969.
Muileann-Ghaidh. Is baile é Muileann Dháibhidh nó Muileann-Ghaidh (Béarla:" Milngavie") in Oirthear Dhún Bhreatainn an Ear, Albain. Tá sé suite ar an Abhainn Allander, ar an imeall thiar thuaidh de Mhórcheantar Ghlaschú, thart ar 9.7 km ó lár na cathrach. Tá sé cóngarach don bhaile Cille Phádraig Úr.
Is lonnaíocht comaitéirí é Muileann Dhaibhidh, le cuid mhaith dá daonra oibre ag taisteal chuig Glaschú le bheith ag obair nó ag staidéar. Freastalaíonn Stáisiún Iarnróid Mhuileann Dhaibhidh ar Líne an Chluaid-Thuaidh de chuid na comhpháirtíochta, an gréasán iarnróid SPT, a nascann é le Glaschú Lár. Tá an-tóir ar an bhaile freisin ag seanóirí a bhíonn scortha. Thug daonáireamh na bliana 2001 le fios go raibh 12,795 duine ag maireachtáil ann i i 5,256 teaghlach.
Siorrachd Dhùn Breatann an Iar. Is éard is Comhairle Dhún Breatainn an Iar (Béarla: "West Dunbartonshire Council") ann ná ceann de na 32 rannán rialtais áitiúil de chuid na hAlban. Tá teorainn aici le hiarthar Chathair Ghlaschú, áit ina bhfuil go leor bailtí agus sráidbhailtí comaitéireachta, chomh maith le bruachbhailtí na cathrach. Tá teorainn aici freisin le Earra-Ghàidheal agus Bòd, Sruighlea, Comhairle Dhún Bhreatainn an Ear agus Comhairle Shiorrachd Rinn Friù.
Mike McTigue. Dornálaí Éireannach, a bhí ina churadh domhanda trom-mheáchain éadrom as 1923-1926, ab ea Mike McTigue (26 Samhain, 1892 – 12 Lúnasa, 1966). Tá aithne air mar "Bould Mike".
George Foreman. Iar-dhornálaí Meiriceánach is ea George Foreman, a bhí ina churadh domhanda trom-mheáchain faoi dhó. Rugadh é ar 10 Eanáir 1949 i Marshall, Texas.
Fiontraí, ministir oirnithe agus údar atá ann sa lá atá inniu ann.
Jerry Quarry. Dornálaí trom-mheáchain Gael-Mheiriceánach ab ea Jerry Quarry (15 Bealtaine, 1945 – 3 Eanáir, 1999). "Irish" agus "The Bellflower Bomber" na leasainmneacha a bhí air. Rugadh Quarry in Bakersfield, California.
Comhairle Shruighlea. Is éard is Ceantar Comhairle Shruighlea (Béarla: "Stirling council area") ann ná ceann de na 32 rannán rialtais áitiúil in Albain. Tá daonra de thart ar 87,000 (2005 meastachán) ag Sruighlea. Cruthaíodh í faoin Acht Rialtais Áitiúil (Alba) 1994 leis na teorainneacha a bhí ag Contae Shruighlea (seachas An Eaglais Bhreac) mar a bhíodh, lena n-áirítear an chuid thiar theas de Shiorrachd Pheairt, tráth dá raibh. Cuireadh deireadh leis an dá chontae chun críocha an rialtais áitiúil faoin Acht Rialtais Áitiúil (Alba) 1973.
Lúidín. Bíonn ordóg agus ceithre mhéar ar gach lámh. Lúidín a ghlaoitear ar an mhéar is lú.
TeleG. Bunaíodh TeleG mar an chéad cainéal digiteach teilifíse laethúil i nGaeilge na hAlban, ar 31 Deireadh Fómhair 1999. Níl sé ar fáil faoi láthair ach amháin ar an ardán Freeview.
Bíonn cláir TeleG a tharchur idir a 6-7 I.N. gach lá.
Ceanglaíonn An tAcht Craolacháin 1996, gur chláir a taispeánadh cheana féin ar chainéil analóg iad (go leor díobh lasmuigh den bhuaic-am). Cruthaigh an tAcht Cumarsáide 2003 Seirbheis nam Meadhanan Gáidhlig atá freagrach as cinneadh maidir le forbairt seirbhísí craolacháin trí mheán na Gaeilge in Albain sa todhchaí.
Chríochnaigh é ar 23 Bealtaine 2011.
Peter O'Toole. Ba aisteoir de phór na hÉireann é Peter Seamus Lorcan O'Toole (Gaeilge: Peadar Séamus Lorcán Ó Tuathail) (2 Lúnasa 1932 – 14 Nollaig 2013). 
Aisteoireacht.
is léir an cumas aisteoireachta a bhí aige: 
Saol.
Bhí fuíoll na bhfuíoll aige.
Jackie Gleason. Ba aisteoir Gael-Mheiriceánach é Jackie Gleason (a rugadh ar an 26 Feabhra 1916 agus a fuair bás i 24 Meitheamh 1987).
Slaodleaisteachas. Is éard is slaodleaisteachas ann ná airí na n-ábhar a thaispeánann saintréithe vioscósacha agus leaisteacha faoi dhífhoirmiú. Friotaíonn ábhair slaodach (mil mar shampla) fiarshreabhadh agus straidhn líníocht le ham nuair a chuirtear iad faoi strus.
Fatimah bint Muhammad. Ba iníon an fháidh Ioslamach Muhammad, óna bhean chéile Chadidscha bint Chuwailid, í Fatimah bint Muhammad (Araibis: فاطمة بنت محمد) (27 Iúil 604 - 28 Lúnasa 632). 
Measann Moslamaigh í mar eiseamláir d'fhir agus do mhná. D'fhan sí taobh le a hathair trí na deacrachtaí a bhain dó i láimh Quraysh Mheice. Tar éis di dul ar imirce go dtí Medina, phós sí Ali ibn Abi Talib, col ceathrair an fháidh, agus bhí sí ina máthair le ceathrar dá leanaí. 
Fuair sí bás cúpla mí tar éis a hathair, agus cuireadh í i Maqbarat Al-Baqi' (Araibis: مقبرة البقيع‎) i gcathair Medina, cé go bhfuil áit díreach a uaighe anaithnid. 
Creideann an chuid is mó de na Siach gur gortaíodh í nuair a chosain sí Ali i gcoinne na Cailifeachta, agus go raibh an eachtra sin freagrach as a luathbhás.
Chris O'Donnell. Is aisteoir Gael-Mheiriceánach é Chris O'Donnell, a rugadh ar an 26 Meitheamh 1970.
Paterson, New Jersey. Is é Paterson príomhbhaile Chontae Passaic in oirthuaisceart stát New Jersey i Stáit Aontaithe Mheiriceá, timpeall is 18 míle siar ó Chathair Nua-Eahrac. 
Bhí 146,199 duine ina gcónaí ann sa bhliain 2010. Bhí 6,826 duine sa chiliméadar cearnach ann, rud a fhágann go bhfuil Paterson ar an dóú cathair is dlúithe daonra sa tír (i ndiaidh Chathair Nua-Eabhrac). 
Is í "Cathair an tSíoda" (The Silk City) leasainm na cathrach, as an méid muilte síoda a bhí ann tráth. Mar gheall ar an dán fada "Paterson" de chuid William Carlos Williams, tá áit faoi leith ag an gcathair i litríocht na Stát Aontaithe.
Stair.
Tá Paterson ainmnithe i ndiaidh William Paterson, gobharnóir New Jersey san 18ú haois a chuidigh go mór le bunreacht na tíre nua a chur le chéile agus a chur chun cinn.
Seanchathair tionsclaíochta atá ann, a raibh ról cheannródaíoch aici sa Réabhlóid Thionsclaíoch sa tír úd.
Vincent Regan. Is aisteoir de phór na hÉireann é Vincent Regan a rugadh ar an 16 Bealtaine 1965.
Terry Wogan. Ba chraoltóir agus láithreoir teilifíse Éireannach é Terry Wogan ("Traolach de Bheogáin"), a rugadh i Luimneach sa bhliain 1938. Fuair sé bás ar an 31 Eanáir, 2016.
Eamonn Holmes. Is láithreoir teilifíse Éireannach é Eamonn Holmes ("Gaeilge: Éamann Mac Thomáis").
Eamonn Andrews. Ba láithreoir teilifíse Éireannach é Eamonn Andrews (19 Nollaig 1922 – 5 Samhain 1987). Bhí clú is cáil ar "This is Your Life". Ní raibh Andrews ach 64 bliain d'aois nuair a bhásaigh sé (galar corónach croí).
Conan O'Brien. Is fuirseoir, láithreoir teilifíse, podchraoltóir agus scríbhneoir Gael-Mheiriceánach é Conan Christopher O'Brien (18 Aibreán 1963 a saolaíodh é). As Brookline, Massachusetts dó, thosaigh sé amach mar scríbhneoir ar chláir ghrinn amhail Saturday Night Live agus The Simpsons sular tháinig sé i gcomharbacht ar David Letterman mar láithreoir an chláir Late Night Show sa bhliain 1993. 
I dtús báire, bhí an chuma ar an scéal nach mairfeadh Conan ach tamall beag mar láithreoir. Thosaigh cúrsaí ag feabhsú diaidh ar ndiaidh, áfach, agus roghnaiodh é chun áit Jay Leno a ghlacadh ar NBC. Ba mhór an chonspóid é nuair a cuireadh a réamhtheachtaí Leno ar ais in áit, taobh istigh de bhliain amháin. Tá clár dár chuid inniu ("Conan") ar an stáisiún TBS ón bhliain 2010 i leith.
Luathshaol.
Duine de chúigear clainne (triúr deirfiúr agus beirt dheartháir) is ea O'Brien. Lia, eipidéimeolaí agus ollamh le leigheas mór le rá ar Scoil Leighis Harvard is ea a athair Thomas Francis O'Brien. Iar-aturnae a bhí ina comhpháirtí ar an gnólacht Ropes &amp; Gray atá ina mháthair Ruth O'Brien (née Reardon).
Fuair O'Brien a chuid meánscolaíochta sa scoil áitiúil Brookline High School, sular bhain sé áit amach in Ollscoil Harvard sa bhliain 1981.
Joseph Cornelius O'Rourke. Ba cheannaire míleata Rúiseach de phór na hÉireann é Joseph Cornelius O'Rourke (1772–1849).
William Brown (aimiréal). Ba aimiréal Gael-Airgintíneach é William Brown (22 Meitheamh 1777 – 3 Márta 1857. Guillermo Brown a thugtaí air uaireanta. Rugadh é i mBéal Easa, Contae Mhaigh Eo, agus sa bhliain 1786 thug a theaghlach aghaidh ar Philadelphia, sna Stáit Aontaithe. Go gairid ina dhiaidh fuair an duine a bhí ag cabhrú leo bás leis an bhfiabhras buí agus cailleadh athair William Brown den chúis chéanna. I ndiaidh na mblianta a chaitheamh leis an bhfarraige, chuir sé faoi sa bhliain 1809 in Montevideo, agus in Buenos Aires na hAirgintíne an bhliain ina dhiaidh.
Bhain sé stádas mar aimiréal amach i gcabhlach na hAirgintíne. Ghlac sé páirt i gcogadh an neamhspleáchais ón Spáinn sa tír úd, sa chogadh leis an mBrasaíl agus i gcogaíocht chathartha san Airgintín.
Paul Hogan. Is aisteoir Gael-Astrálach é Paul Hogan a rugadh ar an 8 Deireadh Fómhair 1939.
Bruce Willis. Is iar-aisteoir Meiriceánach é Bruce Willis, a rugadh ar an 19 Márta 1955. 
Tháinig néaltrú air agus chuaigh sí ar scor sa bhliain 2022.
Gerry Cooney. Dornálaí Gael-Mheiriceánach, is ea é Gerry Cooney (rugadh ar 4 Lúnasa, 1956 in Nua-Eabhrac). Tá sé aitheannta mar gheall ar a troid i gcoinne Larry Holmes, sa bhliain 1982. Glaoitear "Gentleman Gerry " air.
Steve Martin. Is aisteoir Meiriceánach é Steve Martin a rugadh ar an 14 Lúnasa 1945. Saolaíodh i Waco i stát Texas é ach i gCalifornia a tógadh e. Bhí postanna aige ag Disneyland agus ag Knott's Berry Farm. Bhí sé ina scríbhneoir don "Smothers Brothers Comedy Hour", agus is minic a bhí sé páirteach ar "The Tonight Show". Tá gradaim Emmy, Grammy agus American Comedy buaite aige.